CELEX: 32010R0008
Language: lt
Date: 2009-12-23 00:00:00
Title: 2009 m. gruodžio 23 d. Komisijos reglamentas (ES) Nr. 8/2010 dėl leidimo naudoti serino proteazę, gautą iš Bacillus licheniformis (DSM 19670), kaip mėsinių viščiukų pašarų priedą (leidimo turėtojas – DSM Nutritional Products Ltd. , atstovaujamas DSM Nutritional Products Sp.Z.o.o ) Tekstas svarbus EEE

7.1.2010   
            
            
               LT
            
            
               Europos Sąjungos oficialusis leidinys
            
            
               L 3/7
            
         KOMISIJOS REGLAMENTAS (ES) Nr. 8/2010
   2009 m. gruodžio 23 d.
   dėl leidimo naudoti serino proteazę, gautą iš Bacillus licheniformis (DSM 19670), kaip mėsinių viščiukų pašarų priedą (leidimo turėtojas – „DSM Nutritional Products Ltd.“, atstovaujamas „DSM Nutritional Products Sp.Z.o.o“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti šio reglamento priede nurodytą preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo naudoti serino proteazės fermentinį preparatą, gautą iš Bacillus licheniformis (DSM 19670), kaip mėsinių viščiukų pašarų priedą, skirtiną prie priedų kategorijos „zootechniniai priedai“.
            
         
               (4)
            
            
               Europos maisto saugos tarnyba (toliau – Tarnyba) 2009 m. liepos 2 d. ir 7 d. priimtoje nuomonėje padarė išvadą (2), kad serino proteazės, gautos iš Bacillus licheniformis (DSM 19670), fermentinis preparatas nedaro nepageidaujamo poveikio gyvūnų sveikatai, žmonių sveikatai arba aplinkai ir kad naudojant šį preparatą gali pagerėti gyvūnų savybės. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (5)
            
            
               Šio preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų mitybos priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2009 m. gruodžio 23 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EMST leidinys (2009 m.) 1185, p. 1.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai.
                  
               
            
                  4a13
               
               
                  DSM Nutritional Products Ltd., atstovaujamas DSM Nutritional Products Sp.Z.o.o.
               
               
                  Serino proteazė
                  EB 3.4.21.–
               
               
                  Priedo sudėtis:
                  
                               
                           
                           
                              Serino proteazės (EB 3.4.21.–),
                           
                        
                               
                           
                           
                              gautos iš Bacillus licheniformis (DSM 19670), preparatas, kurio mažiausias aktyvumas: 75 000 PROT (1)/g
                           
                        Veikliosios medžiagos apibūdinimas:
                  
                               
                           
                           
                              Serino proteazė (EB 3.4.21.–),
                           
                        
                               
                           
                           
                              gauta iš Bacillus licheniformis (DSM 19670)
                           
                        Analizės metodas (2):
                  Kolorimetrinis metodas matuojant geltonojo para-nitroanilino (pNA) kompleksą, fermento atpalaiduotą iš „Suc–Ala–Ala–Pro–Phe–pNA“, esant pH 9,0 ir 37 °C temperatūrai.
               
               
                  Mėsiniai viščiukai
               
               
                  —
               
               
                  15 000 PROT
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Sauga: tvarkant produktą reikia dėvėti kvėpavimo takų apsaugą, saugos akinius ir pirštines.
                           
                        
               
                  2020 1 13
               
            
         (1)  1 PROT – tai fermento kiekis, atpalaiduojantis 1 mikromolį p–nitroanilino per minutę iš 1 mM koncentracijos substrato (Suc–Ala–Ala–Pro–Phe–pNA), esant pH 9,0 ir 37 °C temperatūrai.
      
         (2)  Išsamų analizės metodų aprašymą galima rasti Bendrijos etaloninės laboratorijos svetainėje www.irmm.jrc.be/crl-feed-additives